**О Т Ч Е Т Е Н Д О К Л А Д**

**за осъщесвените читалищни дейности на**

**НЧ,, Иван Вазов- 1904‘‘с.Одърне, община Пордим**

**за периода 2019-2021 година**

Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и спесифичната мисия на читалището за съхранение и развитие на традиционните ценности на нацията.

В своето 120-годишно съществуване на НЧ,,Иван Вазов-1904‘‘с.Одърне се е превърнало в основна клетка на културата със свое място и роля в живота на местната общност.

През последните години на бързо развитие на обществото, най-вече в технологично отношение, читалището в село Одърне е не само традиционната културно-просветна организация за най-широк кръг от населението, но и институция, която отговаря на съвременните изисквания за бърз достъп до информация за предоставяне по иновативен начин възможности за развитие творческия потенциал на населението. Особенно внимание се обръща на взаимовръзката между поколенията, най-вече с оглед задоволяване потребностита на младите хора. Дейността ни е винаги свързана с променящите се социално –икономически условия в общността , изменящите се ценности и потребности на хората.

В организационната си и практическа работа настоятелството се ръководи от устава на читалището и от ЗНЧ, от решенията общото събрание и от мерките във връзка с епидемиологичната обстановка в страната.

2020-2021г. бяха трудни за всички нас, съпроводени от многото изпитания във всички сфери на обществения живот, раздели с любими хора и всеотдайни читалищни дейци, но и изпълнени с надежда за утрешния ден. Въпреки всички трудности успяхме да осъществим почти всички мероприятия набелязани в културния ни календар. Въпреки, че трябваше да спазваме мерките, които ни бяха наложени, ние се стремяхме да поддържаме духовния живот в нашето село и да бъдем близо до нашите читатели и потребители, до цялата местна общност.

Основни функции-

1.Затвърждаване позицията на читалището като водещо културно средище.

2.Обогатяване на културния живот с традиционни и нови форми.

3.Информационен център.

4.Съхраняване на народните обичаи и традиции.

5.Развитие и подпомагане на любителското и художествено творчество.

Регистрираните членове за 2021г. са 50. През годината е проведено едно годишно-отчетно събрание и шест заседания на настоятелството. Като в работата на настоятелството имаше приоритет развитието на творчеството сред подрастващото поколение, целесъобразно използване на финансовите средства и организиране на дейностти по изпълнение на заложените в културния календар изяви. Членовете на настоятелството работеха с отговорност и всеотдайност през отченеия тригодишен период. Подпомагаха с лични средства всяко едно мероприятие проведено в читалището.

Материало-техническа база:

Сградата на НЧ,,Иван Вазов- 1904‘‘с.Одърне е с разгърната площ от 240 кв.м. и е дадена от Община Пордим за безвъзмездно ползване. През изминалия тригодишен период е направен ремонт от Общ.Пордим за укрепване на южната стена и подмяна на улуците. Читалището със собствени средства подмени дограмата на прозорците и вратата на първия етаж, изгради собствен санитарен възел. В момента от покрива тече вода на сцената, в салона и на площадката пред врата на библиотеката на втория етаж. Салона е неизползваем и опасен, защото от тавана падат големи парчета мазилка и гипсови орнаменти,на сцената също капи вода и пада мазилка , ел.таблото/ от което се захранва цялата сграда на читалището/ се намира на сцената, то също е старо и се нуждае от подмяна.

А/. Библиотечна дейност:

* Библиотеката разполага с 3871 регистрирани единици.
* Читателите са 67 за 2021г.
* Набавена нова литература 86 бр., или общо за периода 353бр.
* Библиотеката разполага с безплатен интернет за населението.
* В библиотеката се предоставят редица услуги на населението: копиране,принтиране, изпращане на емаил, сканиране ламиниране, поръчки на различни материали по интернет за населението, изработване на редица печатни материали. Всички услуги са безплатни .Всичко това се прави с цел да се улесни достъпа на местното население до услуги, свързани с новите технологий.
* Абонамента на различни видове ежедневници позволява на населението да се информира и разнообразява.
* Организирахме читателски маратони на различна тематика.
* Групово посетихме няколко представяния на нови книги на Плевенски автори и на няколко театрални постановки.

За изминалата година са организирани 68 инициативи, целящи популяризирането на възможностите на съвременната библиотека.

Б./ Културно-масова и организационна дейност:

През отчетения период бяха отбелязани всички мероприятия от светския и църковния календар, чрез изложби, дискусий, презентаций, концерти и увеселения, като някои от тях бяха проведени и онлайн, поради стриктните мерки,които трябваше да спазваме всички. През месеците от януари до март сме отбелязали 13 мероприятия, като фолклорни/Бабин ден- пресъздадохме ритуала бабуване; Трифонзарезан-пресъздаване на обичая и с конкурси за най-добър кулинар и най-добър производител на качествено вино под патронажа на Арго-ленд ООД‘‘-Аргир Вилданов; С изработените картички и матреници зарадвахме населението за Баба Марта./

Участвахме във ,,Въстановка на последния ден на Руския Император в Пордим- по случай националния празник 3-март.

Изработихме картички за деня на жената. Организирахме пролетна екскурзия до Априлци за празника на сланината. Оганизирахме онлайн конкурс за най-автентична лазарка в Одърне, но те се оказаха толкова красиви и автентични, че всички получиха грамоти и подаръци. Пресъздадохме обичая – ,,Как празнува Великден една фамилия‘‘.

Участвахме в пресъздаването на трудовия живот на нашите баби на полето в село Тотлебен- по случай 80г. от създаването на първата коперация в селото. През изминалата година организирахме кампания ,,Стани благодетел‘‘,/ с която много се гордеем / приканихме Одренчани да донесат в читалището ненужните си дрехи и вещи, които евентуални биха послужили на други хора, открихме една фирма, която ни направи голямо дарение на дрехи, сортирахме всичко и разпределихме на децата от селото. Всяка Коледа организираме този вид кампания за набиране на бебешки дрешки, които после даряваме на Родилно и детстко отделение на болницата в гр.Левски.

Лятна работа в читалището е не само ползотворна, но и забавна за всички деца от селото с организирани спортни игри, а за най-малките рисуване и творческа работилница ,,И аз мога‘‘.

Организирахме екскурзия до гр.Троян на фестивала на сливата и до с.Орешак. Участваме всяка година в празника на църквата –Петковден и в курбана за селото.

С група ,,Вазови потомци‘‘ участвахме във фолклорния събор,,Цветница в Пордим‘‘. А с група ,,Маслинов цвят‘‘ спечелихме първа награда на фестивала за старата градска песен ,,Романтика в Пордим‘‘. През изминалата година към читалището се присъедини и част от ФГ,,Енигма‘‘, с която сформирахме една голяма певческа група, но поради пандемията имахме само едно участие и то в онлайн конкус ,,С песен на Коледа‘‘ , където взехме втора награда. Организирахме и посрещането на Коледари по стар български обичай, не само в читалището, но в селото. Така с общи усилия, въпреки намалената дейност на читалището, поради наложените ни ограничения, дейността ни беше твърде ранообразна.

На всички участници, които участват с ентусиазъм в читалищната дейност, изказваме своето уважение и благодарност. И нека със своя пример да заразят и нови участници в читалищните дела.

Благодарим на всеки един, който се включи в нашите инициативи и благотворителни каузи, всеки, който дари от своето време, от своите умения, от своята дарба и ентусиазъм. Вярваме, че въпреки трудностите , ще съумяваме и успяваме да вярваме в себе си и да направим нашия малък свят по- красив и по-добър.

Читалището е кауза на духа. То е храм, запазил цялата красота и достоинство на нашия народ! А днес повече от всякога имаме нужда от духовност.

Изготвил отчета: Мария Атанасова